พระราชกฤษฎีกา กำหนดเขตที่ดินที่จะทำการสำรวจเพื่อการวางและจัดทำผังเมืองรวม ในท้องที่ตำบลนครปฐม ตำบลวังตะกู ตำบลหนองปากโลง ตำบลบ่อพลับ ตำบลทุ่งน้อย ตำบลสามควายเผือก ตำบลสนามจันทร์ ตำบลธรรมศาลา ตำบลพระปฐมเจดีย์ ตำบลลำพยา ตำบลพระประโทน ตำบลห้วยจรเข้ และตำบลบางแขม อำเภอเมืองนครปฐม จังหวัดนครปฐม พ.ศ. 2527

พระราชกฤษฎีกา

พระราชกฤษฎีกา
กำหนดเขตที่ดินที่จะทำการสำรวจเพื่อการวางและจัดทำผังเมืองรวม
ในท้องที่ตำบลนครปฐม
ตำบลวังตะกู ตำบลหนองปากโลง
ตำบลบ่อพลับ ตำบลทุ่งน้อย
ตำบลสามควายเผือก
ตำบลสนามจันทร์
ตำบลธรรมศาลา ตำบลพระปฐมเจดีย์
ตำบลลำพยา ตำบลพระประโทน
ตำบลห้วยจรเข้
และตำบลบางแขม
อำเภอเมืองนครปฐม จังหวัดนครปฐม
พ.ศ. ๒๕๒๗

ภูมิพลอดุลยเดช ป.ร.
ให้ไว้ ณ วันที่ ๒๓ ธันวาคม
พ.ศ. ๒๕๒๗
เป็นปีที่ ๓๙
ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรกำหนดเขตที่ดินที่จะทำการสำรวจเพื่อการวางและจัดทำผังเมืองรวม
ในท้องที่ตำบลนครปฐม ตำบลวังตะกู ตำบลหนองปากโลง ตำบลบ่อพลับ ตำบลทุ่งน้อย
ตำบลสามควายเผือก ตำบลสนามจันทร์ ตำบลธรรมศาลา ตำบลพระปฐมเจดีย์ ตำบลลำพยา
ตำบลพระประโทน ตำบลห้วยจรเข้ และตำบลบางแขม อำเภอเมืองนครปฐม จังหวัดนครปฐม
เพื่อใช้เป็นแนวทางในการพัฒนาและบำรุงรักษาทรัพยากรธรรมชาติ ภูมิประเทศที่งดงาม
และสภาพแวดล้อม

อาศัยอำนาจตามความในมาตรา
๑๕๙ ของรัฐธรรมนูญแห่งราชอาณาจักรไทย และมาตรา ๑๔ แห่งพระราชบัญญัติการผังเมือง
พ.ศ. ๒๕๑๘ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้

มาตรา ๑ 
พระราชกฤษฎีกานี้เรียกว่า พระราชกฤษฎีกากำหนดเขตที่ดินที่จะทำการสำรวจเพื่อการวางและจัดทำผังเมืองรวม
ในท้องที่ตำบลนครปฐม ตำบลวังตะกู ตำบลหนองปากโลง ตำบลบ่อพลับ ตำบลทุ่งน้อย
ตำบลสามควายเผือก ตำบลสนามจันทร์ ตำบลธรรมศาลา ตำบลพระปฐมเจดีย์ ตำบลลำพยา
ตำบลพระประโทน ตำบลห้วยจรเข้ และตำบลบางแขม อำเภอเมืองนครปฐม จังหวัดนครปฐม พ.ศ.
๒๕๒๗

มาตรา ๒[๑] 
พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓ 
พระราชกฤษฎีกานี้ให้มีอายุห้าปี

มาตรา ๔ 
ให้ผู้อำนวยการสำนักผังเมืองเป็นเจ้าพนักงานการผังตามพระราชกฤษฎีกานี้

มาตรา ๕ 
เขตที่ดินที่จะทำการสำรวจเพื่อการวางและจัดทำผังเมืองรวม
ตามพระราชกฤษฎีกานี้อยู่ในท้องที่ตำบลนครปฐม ตำบลวังตะกู ตำบลหนองปากโลง
ตำบลบ่อพลับ ตำบลทุ่งน้อย ตำบลสามควายเผือก ตำบลสนามจันทร์ ตำบลธรรมศาลา ตำบลพระปฐมเจดีย์
ตำบลลำพยา ตำบลพระประโทน ตำบลห้วยจรเข้ และตำบลบางแขม อำเภอเมืองนครปฐม
จังหวัดนครปฐม ภายในแนวเขตตามแผนที่ท้ายพระราชกฤษฎีกานี้

มาตรา ๖ 
ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้

ผู้รับสนองพระบรมราชโองการ
พลเอก ป.  ติณสูลานนท์
นายกรัฐมนตรี

[เอกสารแนบท้าย]

๑.
แผนที่ท้ายพระราชกฤษฎีกากำหนดเขตที่ดินที่จะทำการสำรวจเพื่อการวางและจัดทำผังเมืองรวมในท้องที่ตำบลนครปฐม
ตำบลวังตะกู ตำบลหนองปากโลง ตำบลบ่อพลับ ตำบลทุ่งน้อย ตำบลสามควายเผือก
ตำบลสนามจันทร์ ตำบลธรรมศาลา ตำบลพระปฐมเจดีย์ ตำบลลำพยา ตำบลพระประโทน
ตำบลห้วยจรเข้ และตำบลบางแขม อำเภอเมืองนครปฐม จังหวัดนครปฐม พ.ศ. ๒๕๒๗

(ดูข้อมูลจากภาพกฎหมาย)

หมายเหตุ :-
เหตุผลในการประกาศใช้พระราชกฤษฎีกาฉบับนี้ คือ
เนื่องจากรัฐบาลมีนโยบายที่จะพัฒนาจังหวัดนครปฐมให้สามารถรองรับการขยายตัวของชุมชน
เพื่อแบ่งเบาภาระของกรุงเทพมหานครและให้มีการกระจายความเจริญไปสู่ภูมิภาค
สมควรวางและจัดทำผังเมืองรวมเพื่อใช้เป็นแนวทางในการพัฒนาด้านการใช้ประโยชน์ในทรัพย์สิน
การคมนาคมและการขนส่ง การสาธารณูปโภค บริการสาธารณะ และสภาพแวดล้อม
โดยคำนึงถึงการบำรุงรักษาทรัพยากรธรรมชาติ
ภูมิประเทศที่งดงามหรือมีคุณค่าในทางธรรมชาติ ดังนั้น
เพื่อให้เจ้าหน้าที่มีอำนาจเข้าไปทำการสำรวจที่ดินเพื่อดำเนินการดังกล่าว  จึงจำเป็นต้องตราพระราชกฤษฎีกานี้

สุกัญญา/พิมพ์
๑๗ กรกฎาคม ๒๕๔๙
สุนันทา/ฐิติพงษ์/ตรวจ
A+B
๙ สิงหาคม ๒๕๔๙

วิภา/ปรับปรุง
๓ สิงหาคม ๒๕๕๘

[๑] ราชกิจจานุเบกษา เล่ม ๑๐๑/ตอนที่ ๑๙๖/ฉบับพิเศษ หน้า
๑๖/๒๘ ธันวาคม ๒๕๒๗